Na temelju članka 48. Zakona o lokalnoj i područnoj ( regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19 i 144/20) , članka 26. Statuta Općine Garčin ( „Službeno glasilo općine Garčin broj 4/21 i 3/24), a temeljem članka 3. zaključenog Sporazuma o međusobnim pravim i obvezana u provedbi programa međuresorne suradnje s Ministarstvom prostornoga uređenja, graditeljstva i državne imovine , Općinsko vijeće Općine Garčin na svojoj 3. sjenici održanoj 28. kolovoza 2025.g. donijelo je

**O D L U K U**

**o darovanju zemljišta za izgradnju višestambene zgrade na području Općine Garčin za stambeno zbrinjavanje mladih osoba i mladih obitelji**

Članak 1.

 Općina Garčin darovat će Ministarstvu prostornoga uređenja, graditeljstva i državne imovine ( u daljnjem tekstu: Ministarstvo) građevinsko zemljište označeno kao k.č.br. 141/2, k.o. Garčin, opisano u zemljišnim knjigama kao Gardunska ulica, Voćnjak, ukupne površine 978 m2, upisano u z.k.ul. broj 505, i k.č.br. 142/2, k.o. Garčin, opisano u zemljišnim knjigama kao Gardunska ulica, livada, ukupne površine 978 m2, upisano u z.k.ul. broj 713,vlasništvo Općine Garčin, bez naknade i to u svrhu izgradnje višestambene zgrade sa šest stambenih jedinica, a u smislu članka 47.stavka 2 i 3. Zakona o stambenom zbrinjavanju na potpomognutim područjima ( „Narodne novine“ broj 106/18, 98/19, 82/23.)

Članak 2.

 Procijenjena tržišna vrijednost za zemljišta iz članka 1. ove Odluke iznosi 8.592,48 eura sukladno procjeni tržišne vrijednosti iz Procjembenog elaborata izrađenog od strane stalnog sudskog vještaka i procjenitelja za procjenu nekretnina Ivana Rašić, broj elaborata O.E.26/23-P.

Članak 3.

 Ministarstvo se obvezuje da će u roku od 30 dana od dana sklapanja Ugovora o darovanju zemljišta iz članka 1. ove Odluke započeti pripremne radnje u cilju realizacije projekta izgradnje višestambene zgrade, ishođenja građevinske dozvole, provedbe javne nabave za izbor izvođača radova i stručnog nadzora gradnje.

 Ministarstvo se obvezuje osigurati financijska sredstva u svrhu provedbe projekta.

Članak 4.

 Ovlašćuje se općinski načelnik da temeljem ove Odluke zaključi Ugovor o darovanju nekretnine iz članka 1. ove Odluke s Ministarstvom prostornoga uređenja, graditeljstva i državne imovine.

Članak 5.

 Ova Odluka stupa na snagu osmog dana od dana objave u „Službenom glasilu Općine Garčin“.

OPĆINSKO VIJEĆE

OPĆINE GARČIN

KLASA: 024-01/25-01/

URBROJ: 2178-6-01-25-1

Garčin, \_\_\_\_\_\_\_\_\_2025.

 Predsjednik Općinskog vijeća

 Željko Norac